Keisarillisen Suomen Senaatin päätös, koskeva rakennusvelvollisuutta Lapin kihlakunnan Toivola nimisellä kruununvoudinasuintilalla
Suomen Suuriruhtinaanmaan asetuskokoelma 26.2.1907/8.

Keisarillisen Suomen Senaatin päätös,

koskeva rakennusvelvollisuutta Lapin kihlakunnan

Toivola nimisellä kruununvoudinasuintilalla.

Annettu Helsingissä, helmikuun 26 päivänä 1907.

___

  Hänen Majesteettinsa Keisari on, Keisarillisen Suomen Senaatin esitystä alamaisesti esiteltäessä, Tammikuun 18/31 päivänä kuluvana vuonna suvainnut Armossa oikeuttaa Senaatin Oulun läänin Kittilän pitäjän samannimisessä kylässä sijaitsevaan Toivolan kruununvoudinvirkataloon nähden noudattamaan Elokuun 5 päivänä 1897 annetun, rakennusvelvollisuutta Lapinmaan nimismiesten virkataloissa koskevan Armollisen kirjeen säännöksiä, siten kuitenkin ettei sanotussa kirjeessä nimismiesten virkatalojen haltijoille myönnetty vuotuinen rakennusapu tule kysymykseen.

Keisarillinen Suomen Senaatti on määrännyt että tämä Keisarillisen Majesteetin Armollinen käsky on julaistava Suomen Suuriruhtinaanmaan asetuskokoelmassa.

Helsingissä, 26 päivänä Helmikuuta 1907.

Kamaritoimituskunnan Päällikkö, Senaattori K. F. Ignatius.

Sixten Wahlroos

</div>

Katso myös
 Tämän päätöksen kumosi asetus kruununvoutien, henkikirjoittajien ja nimismiesten asuintilojen hoidosta ja valvonnasta (85/1932)

1907
Senaatin päätökset